Pakalpojuma līgums Nr.14-1-12/63/25
par CPP un ETIAS risinājumu izstrādi un pielāgošanu, t.sk. gabaldarbiem un spējo izstrādi izmaiņu pieprasījumu realizācijai, laika uzskaites darbiem

Iekšlietu ministrijas Informācijas centrs, reģistrācijas numurs 90000289913, tā priekšnieka p.i. Jura Meldera personā, kurš rīkojas saskaņā ar Ministru kabineta 2016. gada 20. septembra noteikumiem Nr. 616 “Iekšlietu ministrijas Informācijas centra nolikums” (turpmāk – Pasūtītājs), no vienas puses, un
SIA Codex, reģistrācijas numurs 50203160401, tā valdes priekšsēdētāja Ulda Semeika personā, kurš rīkojas saskaņā ar  statūtiem (turpmāk – Piegādātājs), no otras puses, 
[bookmark: _Hlk199941013]abi kopā un katrs atsevišķi saukti attiecīgi Līdzēji/Līdzējs, pamatojoties uz 2024. gada 19. decembrī noslēgto vispārīgo vienošanos Nr. 14-1-12/174/24 (turpmāk – Vispārīgā vienošanās) un Piegādātāja 2025. gada 28. maijā iesniegto piedāvājumu kombinētajam līgumam, kas iekļauj sevī Centrālo piekļuves punktu (turpmāk – CPP) un Eiropas ceļošanas informācijas un atļauju sistēmas (turpmāk – ETIAS) risinājumu izstrādi un pielāgošanu, t.sk. gabaldarbus un spējo izstrādi izmaiņu pieprasījumu (turpmāk – IP) realizācijai, laika uzskaites darbus, un noslēdz šo līgumu (turpmāk – Līgums): 

1. Līguma priekšmets un līgumcena.
1.1. Pasūtītājs pasūta un Piegādātājs apņemas nodrošināt pakalpojumu CPP un ETIAS risinājumu izstrādei un pielāgošanai, t.sk. gabaldarbu un spējās izstrādes darbu IP realizācijai, laika uzskaites darbu (turpmāk – Pakalpojums) izpildi saskaņā ar Vispārīgās vienošanās un tās 1.pielikuma, un Līguma 1.pielikuma prasībām. Līguma ietvaros Pakalpojumi ir sniedzami pēc nepieciešamības uz Pasūtītāja atsevišķu pasūtījumu (turpmāk – Pasūtījums) pamata.
1.2. Līdzēju salīgtā līgumcena par Pakalpojuma izpildi ir 700 000 EUR (septiņi simti tūkstoši euro un 00 centi), neskaitot pievienotās vērtības nodokli (turpmāk – PVN). PVN likme tiek piemērota Latvijas Republikas normatīvajos aktos noteiktajā apmērā rēķina izrakstīšanas dienā. Pasūtītājam nav pienākums izmantot visu šajā punktā noteikto summu.
1.3. Līguma ietvaros veikto gabaldarbu vai spējās izstrādes darbu Pasūtījumu cena tiek apmaksāta Vispārīgās vienošanās 8.punktā noteiktajā kārtībā:
1.3.1. pēc programmatūras akceptēšanas vai katra posma akceptēšanas un darbu nodošanas-pieņemšanas akta parakstīšanas Pasūtītājs veic apmaksu 80% apmēra no Vienošanās par izmaiņu pieprasījumu (turpmāk - IP) izpildi vai tās daļas (posma) cenas;
1.3.2. atlikušie 20% tiek apmaksāti Vispārīgās vienošanās 5.4. vai 5.5.punktā noteiktajā kārtībā.
1.4. Nostrādātā laika uzskates darbu Pasūtījumi tiek apmaksāti atbilstoši Vispārīgās vienošanās 6.punktam.
1.5. Līgums tiek finansēts no ārvalstu finanšu instrumentiem vai valsts budžeta līdzekļiem.

2. Līguma termiņi
2.1. Līgums stājas spēkā ar tā abpusējas parakstīšanas dienu;
2.2. Līguma izpildes termiņš ir 2026. gada 1. decembris.

3. Īpaši nosacījumi
3.1. Līgums tiek izpildīts, ņemot vērā Vispārīgās vienošanās un tās pielikumu nosacījumus, izņemot zemāk pievienotos īpašos nosacījumus.
3.2. Līgumam tiek pievienoti šādi īpašie nosacījumi:
3.2.1. IP Pasūtījumu piešķiršanas un izpildes kārtība:
3.2.1.1. Par katru no Līguma ievaros veicamajiem gabaldarbiem vai spējās izstrādes darbiem Līdzēji savstarpēji paraksta Vienošanos par IP, kurā tiek definēti veicamie darbi un to darbietilpība cilvēkstundās.
3.2.1.2. Pasūtītājs nosūta Piegādātājam uzaicinājumu (paraugs Līguma 7.pielikumā) iesniegt piedāvājumu Vienošanās par IP noslēgšanai.
3.2.1.3. Piegādātājs ne vēlāk kā 10 (desmit) darba dienu laikā no uzaicinājuma saņemšanas iesniedz Pasūtītājam IP izpildes piedāvājumu  (paraugs Līguma 8.pielikumā). 
3.2.1.4. Pasūtītājs pēc piedāvājuma saņemšanas izvērtē piedāvājuma atbilstību uzaicinājumā noteiktajām prasībām. Ja piedāvājums neatbilst uzaicinājumā norādītajām prasībām vai ir nepieciešami paskaidrojumi vai precizējumi, Pasūtītājs piedāvājumu iesniedz Piegādātājam precizēšanai.  
3.2.1.5. Pusēm pēc piedāvājuma saskaņošanas ir tiesības noslēgt Vienošanos par IP (paraugs Līguma 9.pielikumā). 
3.2.1.6. Piegādātājs nodrošina Pakalpojuma izpildi Līgumā un Vienošanās par IP noteiktajā apjomā, kārtībā un termiņā.
3.2.1.7. Pasūtītājam pēc piedāvājuma saņemšanas ir tiesības pieņemt lēmumu par Vienošanās par IP neslēgšanu.
3.2.2. Vienošanās par IP ietvaros programmatūras laidieni tiek piegādāti ar pavadvēstuli, kas iekļauj, tajā skaitā, laidiena aprakstu, informāciju par nodevuma instalācijas pakotnēm, uzstādīšanas instrukcijām un izpildkodiem, iekļautās dokumentācijas sarakstu, informāciju par realizētajām prasībām.
3.2.3. Ja Līguma ietvaros IP Pasūtījums tiek finansēts no ārvalstu finanšu līdzekļiem, saskaņā ar Pasūtītāja norādījumiem ir jāievēro konkrētā finanšu līdzekļa vizuālās identitātes noteikumi, t.sk.:
3.2.3.1. visā projekta izstrādes dokumentācijā;
3.2.3.2. programmatūras lietotāju saskarnēs
3.2.3.3. Rēķinā, pievienojot atsauci uz projekta numuru un nosaukumu.
3.2.4. Piegādātājs rēķinus iesniedz elektroniski uz adresi: EINVOICE@90000289913. Rēķiniem jābūt noformētiem strukturētā elektroniskā (*.xml) formātā atbilstoši Latvijas Republikas normatīvo aktu prasībām, tajā skaitā, attiecībā uz piemērojamo elektroniskā rēķina standartu, kā arī tajos jābūt norādītiem Pasūtītāja rekvizītiem un informācijai par Līguma datumu, numuru, projekta numuru (ja attiecināms). Ja rodas šaubas par elektroniskā rēķina saņemšanu, Piegādātājam ir pienākums pierādīt elektroniskā rēķina izsūtīšanas faktu.
3.2.5. Ja Programmatūra netiek ieviesta ekspluatācijā no Piegādātāja neatkarīgu apstākļu dēļ, darbu nodošanas-pieņemšanas akts tiek parakstīts 2 (divu) mēnešu laikā pēc Vispārīgās vienošanās 5.3.apakšpunktā minētā nodošanas-pieņemšanas akta parakstīšanas.
3.2.6. Pasūtītājam ir tiesības vienpusēji grozīt Līguma vai Vienošanos par IP saturu atbilstoši 2016.gada 20.septembra Ministru kabineta instrukcijai Nr. 3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs”.
3.2.7. Vienošanās par IP izpildes termiņš var tikt pagarināts pusēm rakstiski vienojoties, ja saistības nav iespējams izpildīt noteiktajā termiņā no Piegādātāja neatkarīgu apstākļu dēļ (trešo personu saistību kavējumi, saistīto informācijas sistēmu izstrādes termiņu kavējumi).
3.2.8. Vispārīgās vienošanās 10. punktā noteikto garantijas saistību nodrošinājumu Izpildītājs iesniedz Pasūtītājam 10 (desmit) darba dienu laikā pēc Vispārīgās vienošanās 10.1.2. apakšpunktā noteiktā nodošanas-pieņemšanas akta abpusējas parakstīšanas.
3.2.9. Pasūtītāja kontaktpersonas Līguma izpildes jautājumos ir:
3.2.9.1. Laura Skulme, Pasūtītāja IT pakalpojumu pārvaldības procesu konsultante, projektu vadītāja, e-pasta adrese: laura.skulme@ic.iem.gov.lv, tālr. Nr. 67208696,
3.2.9.2. Liene Kursiša, Pasūtītāja Integrētās sistēmas nodaļas vadītāja, e-pasta adrese: liene.kursisa@ic.iem.gov.lv, tālr. Nr. 67208557.
3.2.10. [bookmark: _Hlk199941050]Izpildītāja kontaktpersona Līguma izpildes jautājumos ir Vladimirs Dagenvalds, e-pasta adrese: vladimirs.dagenvalds@codex.lv, tālr. Nr. 26320966.

4. Pielikumi un interpretācija
4.1. Līgumam tiek pievienoti šādi pielikumi:
4.1.1. 1. pielikums – Atkāpes no Tehniskās specifikācijas (Vispārīgās vienošanās 1.pielikuma) prasībām;
4.1.2. 2. pielikums – Piegādātāja piedāvājums;
4.1.3. 3. pielikums – Līguma izpildē iesaistīto speciālistu un apakšuzņēmēju saraksts;
4.1.4. 4. pielikums – Konfidencialitātes apliecinājums (paraugs);
4.1.5. 5. pielikums – Vienošanās par personas datu apstrādi;
4.1.6. 6. pielikums – Garantijas saistību nodrošinājuma paraugs;
4.1.7. 7. pielikums – Uzaicinājuma par izmaiņu pieprasījumu paraugs;
4.1.8. 8. pielikums – Izmaiņu pieprasījuma realizācijas piedāvājuma paraugs;
4.1.9. 9. pielikums – Vienošanās par izmaiņu pieprasījumu paraugs.
4.2. Gadījumā, ja starp Līgumā tieši noteikto un Vispārīgo vienošanos ir pretrunas, noteicošie ir Līguma noteikumi. 
4.3. Gadījumā, ja starp Līguma 1. pielikumā tieši noteikto un Vispārīgās vienošanās 1. pielikumu ir pretrunas, noteicošās ir Līguma 1. pielikuma prasības. 

